**Zmluva o dielo**

č. XXXX/2021

uzatvorená podľa § 536 a násl. zákona č. 513/1991 Zb. v znení neskorších predpisov (ďalej len „Obchodný zákonník“) a príslušných ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZOD“, alebo zmluva) medzi:

**Objednávateľ :** **Verejnoprospešné služby Mesta Kežmarok**

Zastúpený : Ing. Miroslav Škvarek, MPH - riaditeľ

Sídlo : Poľná 1, 060 01 Kežmarok

osoba oprávnená na rokovanie

vo veciach technických: : .

IČO : 42234891

DIČ : 2023473045

IČ DPH : SK2023473045

Bankové spojenie : UniCreditBank Slovakia, a.s.

Číslo účtu : 1165471024/1111

IBAN : SK60 1111 0000 0011 6547 1024

Kontakt telefón : .

mail: : vpskk@vpskk.sk

Spoločnosť zapísaná : Okresný úrad Kežmarok, odbor živnostenského podnikania,

č. živ. registra 730-12766

(ďalej aj ako „**objednávateľ**“)

a

**ZHOTOVITEĽ :**

Zastúpený :

Sídlo :

Zodpovední zástupcovia pre

zmluvné rokovania :

vo veciach technických :

IČO :

DIČ :

IČ DPH :

Bankové spojenie :

Číslo účtu :

Spoločnosť zapísaná :

(ďalej aj ako „**zhotoviteľ**“)

(ďalej spolu aj ako **„zmluvné strany“)**

**Preambula**

Zhotoviteľ je dodávateľ, ktorý je riadne založenou právnickou/fyzickou osobou, má plnú právnu subjektivitu a spôsobilosť právne konať a je úspešným uchádzačom verejného obstarávania – zákazka s nízkou hodnotou s názvom:

**„GPS monitoring vozidiel VPS Mesta Kežmarok“**

(ďalej len „**verejné obstarávanie**“), zadávanej podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**zákon o verejnom obstarávaní**“).

V súlade s pravidlami a postupmi verejného obstarávania sa objednávateľ a zhotoviteľ dohodli nasledovne:

**I.**

**Predmet zmluvy**

1. Predmetom tejto zmluvy je dodanie tovarov a služieb (dielo) presne špecifikovaných v Článku II. tejto zmluvy za podmienok uvedených v tejto zmluve. Zhotoviteľ sa zaväzuje pre objednávateľa vyhotoviť dielo podľa tejto zmluvy, toto dielo odovzdať v dohodnutom termíne a objednávateľ sa zaväzuje riadne vyhotovené dielo prevziať, zaplatiť zaň cenu podľa Článku VII. tejto zmluvy.
2. Predmet zmluvy zahŕňa komplexné riešenie (systém) monitorovania pohybu a prevádzky vozidiel ako aj ich rezervácie, vrátane dodávky, montáže a servisu potrebných zariadení a programového vybavenia, pričom tento komplexný systém umožňuje vytváranie monitorovacích zostáv a zaznamenávanie vybraných údajov o prevádzke vozidiel a mechanizmov
3. Odovzdaním celého diela sa rozumie dodávka a montáž riadiacich jednotiek prevádzky, dodanie a nastavenie softvérového vybavenia, do všetkých vozidiel, strojov, zariadení a objektov (ďalej len „Zariadenia“) špecifikovaných podľa článku II. bod 2.2. tejto zmluvy.
4. Odovzdaním časti diela sa rozumie dodávka a montáž riadiacich jednotiek prevádzky, dodanie a nastavenie softvérového vybavenia, do ktoréhokoľvek jedného Zariadenia špecifikovaného podľa článku II. bod. 2.2. tejto zmluvy.

**II.**

**Predmet plnenia, špecifikácia služby**

1. Dielom podľa tejto Zmluvy sa rozumie vykonanie dodávky a montáže vybraných produktov Zhotoviteľa do Zariadení Objednávateľa, vrátane dodávky a nastavenia softvérového vybavenia, t.j.:
2. dodávka a montáž riadiacich jednotiek a príslušenstva pre zabezpečenie prevádzky vozidiel a techniky Objednávateľa
3. dodanie a nastavenie softvérového vybavenia
4. Počet a presná špecifikácia vozidiel a techniky, do ktorých bude dielo na základe tejto zmluvy dodané a namontované vrátane nastavenia softvérového vybavenia je uvedený v **Prílohe č. 3** k tejto zmluve, ktorá je neoddeliteľnou súčasťou tejto zmluvy.
5. Základné funkcionality a technologické podmienky:

a) monitorovať pohyb a/alebo prácu vozidiel (nadstavieb), získané dáta spracovávať a dodávateľovi umožniť nepretržitý elektronický prístup na komunikačný server za účelom vytvárania a získavania požadovaných zostáv a informácií (trasa, tankovanie, poloha, a ostatné dáta a plnenia vyplývajúce z prílohy č. 1) a to všetko minimálne v rozsahu, kvalite a funkcionalite vyplývajúcej z **Prílohy č. 1 – Opis predmetu zákazky** (ďalej len Príloha č. 1), ktorá tvorí neoddeliteľnú súčasť tejto ZOD a to po celú dobu platnosti ZOD,

b) informačný systém (počítačový program) na rezerváciu referentských vozidiel pre potreby objednávateľa po dobu platnosti tejto zmluvy a to minimálne v rozsahu, kvalite a funkcionalite vyplývajúcej z Prílohy č. 1,

c) dodávku a montáž monitorovacieho zariadenia (HW vybavenie – telemetrická riadiaca jednotka) vrátane inštalácie potrebného softvérového vybavenia (SW vybavenie) pre zabezpečenie monitorovania pohybu a/alebo práce podľa písmena a) tohto bodu rámcovej dohody pre osobné vozidlá a nákladné vozidlá a to v rozsahu, kvalite a funkcionalite vyplývajúcej z Prílohy č. 1,

1. Dodávateľ sa ďalej zaväzuje počas platnosti tejto ZOD poskytovať služby (plnenia) uvedené v Prílohe č. 1 a v Prílohe č. 2 (komunikačný server, monitorovanie vozidiel, prenos dát, zaškolenie administrátora a pracovníkov objednávateľa, servis SW a HW vybavenia , a ostatné vyplývajúce z príloh a verejného obstarávania) riadne a včas, aby dodávateľ mohol nerušene využívať poskytované služby a získať do vlastníctva požadovaný tovar.
2. Pod službou monitorovanie pohybu sa rozumie softwarový a hardwarový systém poskytovateľa, obsahujúci komunikačné prostriedky (GPS systém), ktorého účelom je monitorovanie vozidiel objednávateľa zavedených do systému GPS monitorovania, prostredníctvom siete Internet a GPRS, umožňujúci používateľovi zobrazenie okamžitej polohy vozidla a jednotlivých jázd prípadne iných relevantných údajov vyplývajúcich z Prílohy č. 1.
3. Pod dodávkou a montážou HW vybavenia vozidiel sa rozumie dodanie a montáž vozidlových jednotiek (tiež „OBU“) do vozidiel v zmysle zákonom stanovených predpisov pre ich inštaláciu do motorových vozidiel prevádzkovaných na cestných komunikáciách. Ku vozidlovým jednotkám bude možnosť pripojenia externých vstupov podľa typu, druhu a určenia vozidla požiadaviek objednávateľa. Rozsah a popis je uvedený v Prílohe č. 1 .
4. Pre dispečerské riadenie objednávateľom poskytne dodávateľ web server pre nastavenia a prácu so systémom GPS. Dispečerské pracovisko môže mať riadenie práv a prístup k informáciám prostredníctvom systému prístupových práv a hesiel konkrétneho užívateľa určeného objednávateľom.

Systém umožní tiež vlastné zadávanie lokalít objednávateľa pre využitie v textových výstupoch – vlastné definované záujmové oblasti (napr. vlastný areál objednávateľa a pod.).

Vozidlové jednotky GPS budú vybavené komunikačnou službou na báze Advanced - GPRS technológie. Systém bude prenášať všetky dáta na dispečerské pracovisko, ktorým sa rozumie komunikačný server dodávateľa. Mapové podklady v rozsahu dostupných dát musia byť k dispozícii pre webové riešenie systému GPS. Bližšia špecifikácia poskytovaného riešenia je uvedená v Prílohe č. 1.

1. Základný počet vozidiel Objednávateľa podľa tejto zmluvy je 35, pričom nad tento rámec môžu byť plnenia poskytnuté len formou Dodatku k tejto zmluve. Pre vylúčenie pochybností platí, že vozidlo do ktorého sa vykoná reinštalácia vybavenia z vozidla, ktoré bolo v systéme GPS sledovania a z neho vypadáva, sa toto nové vozidlo nebude pripočítavať do maximálneho počtu ako ďalšie, ale počet zostáva nezmenený a menia sa len údaje o vozidle.
2. Monitorovací systém bude v konkrétnom čase sledovať, spracovávať a vyhodnocovať pohyb minimálne 30 vozidiel. Rezervačný systém musí byť schopný pracovať minimálne databázu 30 vozidiel, pričom vozidlá v rezervačnom systéme a vozidlá v monitorovacom systéme nemusia byť totožné.

**III.**

**Doba platnosti zmluvy, miesto a čas plnení**

1. Táto ZOD sa uzatvára **na dobu určitú** a to na 48 mesiacov od nadobudnutia účinnosti tejto ZOD.
2. Objednávateľ si môže počas platnosti tejto ZOD a podpísania Dodatku k zmluve doobjednávať u dodávateľa plnenia uvedené v predmete plnenia a v Prílohe č.1, pričom po doručení dielčieho zákazkového listu (ďalej len DZL) dodávateľovi tento je ním viazaný a je povinný poskytnúť respektíve poskytovať požadované plnenie s výnimkou prípadu, ak by predmetom DZL bola služba, ktorá nebola definovaná v základnej časti tejto zmluvy ako predmet plnenia. Pre jednotlivé služby zmluvné strany dohodli nasledovné termíny plnenia:

a) pre poskytovanie služieb z informačného systému monitorovania pohybu, práce a rezervácie vozidiel do 1 mesiaca od doručenia DZL na jeho aktiváciu a spustenie do užívania objednávateľovi.

b) dodávka a montáž HW vybavenia s príslušným SW vybavením vrátane jeho nastavenia do 5 pracovných dní od doručenia DZL, pričom objednávateľ môže v jednej deň vystaviť DZL maximálne pre 12 osobných vozidiel a 5 nákladných vozidiel alebo pracovných strojov, pričom miesto dodania musí byť pre vozidlá uvedené v jednom DZL rovnaké.

c) pre ostatné služby a plnenia platia lehoty uvedené v Prílohe č.1 a ak nie sú uvedené tak musia byť služby a plnenia poskytnuté v primeranej lehote.

1. Objednávateľ je povinný doručiť DZL dodávateľovi e-mailom na adresu: ................................

DZL musí obsahovať označenie zodpovednej osoby za objednávateľa a ostatné nevyhnutné údaje pre identifikáciu požadovaného plnenia a miesta dodania. Dodávateľ je povinný bezodkladne potvrdiť e-mailom doručenie DZL, ktorým je viazaný a je povinný ho plniť, pričom v potvrdení môže odmietnuť plnenie ak obsah DZL nezodpovedá a je v rozpore s touto ZOD, pričom tento rozpor musí jasne a určito uviesť s uvedením konkrétneho ustanovenia ZOD alebo ustanovení prílohy s ktorou je v rozpore.

**IV.**

**Dodacie podmienky**

1. Dodávateľ je povinný pri odovzdaní toho ktorého vozidla s HW a SW vybavením v mieste plnenia predložiť a odovzdať objednávateľovi nasledovné dokumenty:
   * dodací list (montážny list) 2x, po montáži jeden dodací list ostáva pri vozidle, druhy dodací list je následne ako príloha daňového dokladu,
   * daňový doklad 1x (bude následne poslaný poštou podľa podmienok tejto ZOD).
2. HW a SW vybavenie bude dodané a prevzaté podpísaním dodacieho listu obidvomi zmluvnými stranami.
3. Pre dodávku monitorovacieho rezervačného systému zmluvné strany spíšu dodací list, v ktorom vyhlásia, že systém môže plne objednávateľ využívať a je plne funkčný a je bez vád.
4. Pri ostatných plneniach bude podkladom vždy dodací list v ktorom objednávateľ potvrdí prevzatie respektíve vykonanie určitého plnenia ( reinštalácia a podobne) a tento dodací list bude podkladom pre fakturáciu.

**V.**

**Práva a povinnosti zmluvných strán**

1. Dodávateľ sa zaväzuje poskytovať služby a plnenia špecifikované v predmete rámcovej dohody a v Prílohe č. 1 vo vlastnom mene a na vlastnú zodpovednosť podľa platných predpisov.
2. Dodávateľ je zodpovedný za to, že dodaný tovar alebo poskytnuté služby zodpovedajú kvalite požadovanej vo verejnom obstarávaní a v tejto rámcovej dohode a v prípade, ak nemožno z tejto rámcovej dohody jej príloh a uskutočneného verejného obstarávania určiť kvalitu, tak kvalite ktorej sa bežne takýto tovar alebo služba na trhu dodáva a poskytuje.

**VI.**

**Záruka, reklamácie a nároky z vád**

1. Dodávateľ poskytuje záruku na celé HW vybavenie vrátane hladinomerov (kapacitnej sondy) v trvaní 48 mesiacov, pričom záruka na konkrétne HW vybavenie začína plynúť dňom potvrdenia prevzatia (montáže) v dodacom liste.
2. Reklamáciu sa dodávateľ zaväzuje vybaviť do 48 hodín od doručenia reklamácie a to opravou alebo výmenou za novú vec respektíve vykonaním iných úkonov (nahratie nového SW) potrebných pre plnú užívateľskú funkčnosť veci alebo zariadenia vykazujúceho vady.
3. V prípade vady za ktorú nezodpovedá dodávateľ (napríklad mechanické poškodenie HW vybavenia objednávateľom alebo treťou osobou) sa dodávateľ zaväzuje vykonať opravu do 48 hodín od doručenia požiadavky o odstránenie vady.
4. Zhotoviteľ nezodpovedá za vady, ktoré sa vyskytli po odovzdaní diela a nespôsobil ich Zhotoviteľ, napr. za vady, ktoré spočívajú vo vonkajších mimozmluvných podmienkach majúcich vplyv na výskyt vád, nezávislých od vôle Zhotoviteľa, najmä nezodpovedá za výpadky a poruchy siete GSM alebo jej časti, za poruchy iných služieb mobilného operátora, poruchy GPS signálu, zníženie presnosti v určení polohy a ďalšie nedostatky vyplývajúce z činnosti prevádzkovateľa GPS systému, ako aj nezodpovedá za vady, ktoré boli spôsobené Objednávateľom a jeho neodbornou manipuláciou s dodaným dielom.
5. Zodpovednosť Zhotoviteľa za iné vady diela sa riadi príslušnými ustanoveniami Obchodného zákonníka v platnom znení.
6. Zhotoviteľ zabezpečí a zodpovedá za všetky bezpečnostné a zdravotné požiadavky na dielo a jeho súčasti vyplývajúce zo zák. 124/2006 Z.z. o bezpečnosti a ochrane zdravia pri práci.
7. Zhotoviteľ poskytuje Objednávateľovi záručný, mimozáručný a pozáručný servis. Skutočnosť, či práce ktoré budú v rámci servisu vykonané sú súčasťou záručného, alebo mimozáručného servisu (t.j. servisu, na ktorý sa nevzťahuje záruka) sa určí podľa toho, aké práce sa aktuálne vykonajú, resp. budú musieť vykonať. V prípade, že sa servis uskutoční mimo servisného strediska Zhotoviteľa, bude preprava za účelom vykonania servisu účtovaná v zmysle platného Servisného cenníka.
8. Objednávateľ súhlasí s tým, že v prípade ak sa ukáže, že práce vykonané podľa predchádzajúceho bodu (6.7.) tohto článku zmluvy presahujú rámec záručného servisu, bude mu tento účtovaný na základe Servisného cenníka platného ku dňu vykonania prác. Súčasne so servisom vykonaným podľa tohto bodu zmluvy bude Objednávateľovi účtovaná doprava do miesta vykonania prác a to podľa aktuálneho cenníka platného v čase vykonania servisného zásahu. O tomto servisnom zásahu sa podpíše zmluva priamo na mieste zásahu a to osobou prítomnou pri servisnom zásahu. Objednávateľ podpisom tejto zmluvy potvrdzuje, že táto osoba bude oprávnená v rozmedzí – dojednať servisnú zmluvu a jej podmienky- za neho konať a takto dojednaná servisná zmluva bude pre Objednávateľa záväzná.
9. Objednávateľ sa zaväzuje pri akomkoľvek obchodnom styku so Zhotoviteľom, vždy, ak sa vyskytne akákoľvek potreba poskytnúť Zhotoviteľovi súčinnosť, túto súčinnosť poskytnúť a to aj formou osobného stretnutia, vždy len takou osobou, ktorá bude v danej veci oprávnená konať za Objednávateľa. Zhotoviteľ bude v obchodných vzťahoch vzniknutých medzi ním a Objednávateľom konať vždy v dobrej viere, že osoba, ktorú vybavením obchodnej záležitosti poverí Objednávateľ je oprávnená za neho v tej – ktorej veci konať.

**VII.**

**Ceny a platobné podmienky**

1. Dodávateľ sa zaväzuje dodávať objednávateľovi HW vybavenie (GPS monitorovacie zariadenia) na sledovanie a zaznamenávanie vybraných údajov o prevádzke vozidiel a mechanizmov v množstve, kvalite a technických parametroch vyplývajúcich z tejto ZOD, verejnej súťaže a platných noriem.
2. Celková cena na celý predmet plnenia počas platnosti ZOD podľa čl. II tejto ZOD je : **.................. EUR bez DPH.**
3. Objednávateľ sa zaväzuje za poskytnuté služby alebo plnenia platiť dodávateľovi odplatu vo výške vyplývajúcej z uskutočneného verejného obstarávania, pričom tieto ceny sú uvedené v **Prílohe č. 2** tejto ZOD. Dodávateľ sa zaväzuje vo všetkých daňových dokladoch – faktúrach uvádzať číslo tejto ZOD, na základe ktorých bolo realizované plnenie s odvolaním sa na túto ZOD.
4. Cena za prevádzku monitorovacieho systému bude uhrádzaná mesačne v rámci mesačného poplatku za prevádzku systéme, ktorý bude určený vo výške podľa počtu skutočne monitorovaných vozidiel. Splatnosť faktúr je 30 dní od doručenia faktúry, ktorú môže dodávateľ vystaviť najskôr v prvý deň nasledujúceho mesiaca po mesiaci za ktorý sa platí poskytovaná služby prevádzky monitorovacieho systému. Rezervačný systém poskytuje dodávateľ v rámci ceny platenej za monitorovací systém bez ohľadu aký bude skutočný prienik vozidiel v rámci monitorovacieho a rezervačného systému.
5. Ceny uvedené v Prílohe č. 2 za ostatné plnenia respektíve služby sú splatné do 30 dní od doručenia faktúry objednávateľovi, pričom faktúru môže dodávateľ vystaviť najskôr dňom potvrdenia plnenia objednávateľom v dodacom liste.
6. Ak sa zmluvné strany dohodnú na fakturácii vo forme elektronickej faktúry, faktúra sa považuje za doručenú tretí deň od jej odoslania elektronickými prostriedkami na dohodnutú adresu elektronickej pošty: vpskk@vpskk.sk

**VIII.**

**Zmluvné pokuty**

1. V prípade, že objednávateľ nesplní svoj finančný záväzok v lehote splatnosti, tak je povinný zaplatiť dodávateľovi úrok z omeškania vo výške určenej na základe príslušných ustanovení obchodného zákonníka z nezaplatenej sumy za každý deň omeškania s úhradou.
2. V prípade, ak dodávateľ bude v omeškaní s odovzdaním funkčného monitorovacieho a/alebo rezervačného systému, tak je povinný zaplatiť objednávateľovi zmluvnú pokutu vo výške 0,25 % za každý deň omeškania zo sumy mesačného poplatku bez DPH, ktorý by uhrádzal objednávateľ, ak by monitoroval všetky vozidlá (čl. II bod 2.2.). Uvedená zmluvná pokuta sa dojednáva aj za omeškanie s odstránením vád funkčnosti monitorovacieho alebo rezervačného systému a vyššie uvedené ustanovenia sa použijú obdobne.
3. V prípade, ak dodávateľ bude v omeškaní s plnením akéhokoľvek iného záväzku ktorý má poskytnúť ma základe tejto ZOD s výnimkou záväzkov sankcionovaných zmluvnou pokutou podľa bodu 8.2. tohto článku ZOD, je dodávateľ povinný zaplatiť objednávateľovi zmluvnú pokutu vo výške 0,25 % za každý deň omeškania z ceny bez DPH záväzku s ktorým je dodávateľ v omeškaní pričom v prípade ak sa jedná o omeškanie s plnením záväzku pri ktorom sa nedá určiť cena podľa Prílohy č. 2, tak zmluvná pokuta sa bude rátať z hodnoty veci ktorej sa porušenie záväzku týka, napríklad nevykonanie reklamácie včas z hodnoty celkového HW vybavenia.
4. Popri zmluvnej pokute má objednávateľ nárok požadovať aj náhradu škody vo výške prevyšujúcej zmluvnú pokutu.

**IX.**

**Riešenie sporov**

Všetky spory vyplývajúce z tejto ZOD, vrátane sporov o jej platnosť, výklad alebo zrušenie, budú riešené dohodou. V prípade, že k dohode nedôjde bude spor riešený pred príslušným súdom SR.

**X.**

**Doručovanie písomností odovzdanie a prevzatie diela**

1. Písomnosti týkajúce sa tejto ZOD sa účastníci zaväzujú doručovať osobne, mailom, alebo poštou vo forme doporučenej listovej zásielky. Poštou doručuje zmluvná strana - odosielateľ písomnosti druhej zmluvnej strane - adresátovi na adresu jeho sídla uvedeného v záhlaví tejto zmluvy, resp. adresu písomne oznámenú zmluvnou stranou ako korešpondenčnú adresu. Ak nie je možné doručiť písomnosť na túto adresu, písomnosť odosielateľa sa považuje za doručenú v deň, keď ju pošta vrátila odosielateľovi ako nedoručiteľnú zásielku.
2. Dielo, alebo jeho časť je odovzdané/á namontovaním riadiacej jednotky (jednotiek) do prevádzky, dodaním a nastavením softvérového vybavenia Zhotoviteľom a to aj vtedy, ak Objednávateľ odmietne podpísať, že dielo, alebo jeho časť prevzal. Týmto dňom môže Objednávateľ s dielom nakladať a prechádza na neho nebezpečenstvo škody. Odovzdanie softvérového vybavenia sa uskutočňuje buď nainštalovaním softvérového vybavenia osobne IT špecialistom, alebo na diaľku prostredníctvom pripojenia cez vzdialený prístup na server zákazníka – server pre aplikáciu TDM (ďalej len „odovzdanie na diaľku“). V prípade odovzdania na diaľku je momentom dokončenia inštalácie softvérové vybavenie odovzdané, ako doklad o odovzdaní slúži v tomto prípade výstup zo softvéru Zhotoviteľa.
3. Zhotoviteľ odovzdá spolu s dielom doklady vzťahujúce sa na dielo, najmä užívateľskú príručku /manuál/, návod na obsluhu. Tieto doklady sú odovzdané ich poskytnutím na akomkoľvek nosiči informácií (listinná podoba, text uložený na CD, DVD, USB kľúči a podobne), alebo poskytnutím informácie o uložení týchto dokumentov a poskytnutím prístupových údajov na príslušnej webovej adrese Zhotoviteľa.
4. Objednávateľ sa zaväzuje, že pri vykonávaní diela poskytne Zhotoviteľovi potrebnú súčinnosť, dielo po jeho vykonaní riadne prevezme osobou na to oprávnenou a zaplatí Zhotoviteľovi cenu spôsobom dohodnutým podľa tejto Zmluvy. Prevzatím diela sa rozumie podpísanie zákazkového listu a podpísanie softvérové listu, alebo pri odovzdaní na diaľku poskytnutie súčinnosti Objednávateľa na dokončenie inštalácie softvérového vybavenia. Týmto nie je dotknuté ustanovenie tejto zmluvy uvedené v bode 2. tohto článku zmluvy o odmietnutí prevzatia dokončeného diela.
5. Zmluvné strany sa dohodli, že dielo je oprávnená prevziať osoba, ktorá bude prítomná pri montáži diela, resp. jeho časti, pri dodávke softvérového vybavenia, resp. ktorá bude poskytovať súčinnosť pri odovzdaní na diaľku. Objednávateľ podpisom tejto zmluvy potvrdzuje, že táto osoba je oprávnená v rozmedzí – prevziať dielo - za neho konať a prevzatie diela takouto osobou bude pre Objednávateľa záväzné. Dielo, alebo jeho časť je prevzaté podpísaním zákazkového listu a buď softvérového listu, alebo poskytnutím súčinnosti pri odovzdávaní na diaľku. Týmto nie je dotknuté ustanovenie tejto zmluvy uvedené v bode 2. tohto článku zmluvy o odmietnutí prevzatia dokončeného diela.

**XI.**

**Ukončenie zmluvy**

1. Od tejto ZOD môže odstúpiť ktorákoľvek zo zmluvných strán v súlade s ustanoveniami uvedenými v § 344 a násl. Obchodného zákonníka.
2. Za podstatné porušenie ustanovení tejto ZOD na základe ktorého môže objednávateľ okamžite odstúpiť od tejto ZOD a/alebo niektorého čiastočne poskytnutého a/alebo poskytovaného plnenia (služby) sa považuje najmä ak :

- dodávateľ bude opakovane v omeškaní s plnením predmetu ZOD na základe jednotlivého plnenia DLZ o viac ako 15 pracovných dní,

- dodávateľ dodal opakovane na základe tejto DLZ nekvalitné plnenie (službu/tovar). Za nekvalitný tovar/službu sa považuje nefunkčné plnenie alebo plnenie nespĺňajúce podmienky podľa tejto ZOD,

- dodávateľ pri plnení predmetu tejto ZOD konal v rozpore s niektorým so všeobecne záväzných právnych predpisov,

- dodávateľ stratil podnikateľské oprávnenie vzťahujúce sa k predmetu tejto ZOD,

- dodávateľ porušil povinnosť z iného záväzkového vzťahu, ktorý má uzatvorený s objednávateľom

- monitorovací a/alebo rezervačný systém a/alebo integračný systém (prepojenie so SAP‑ERP) bol minimálne trikrát nefunkčný po dobu dlhšiu ako 2 pracovné dni

1. Právne účinky odstúpenia od tejto ZOD nastávajú dňom doručenia písomného oznámenia o odstúpení druhej zmluvnej strane.
2. Odstúpenie od tejto ZOD musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
3. Objednávateľ môže vypovedať službu monitorovania a/alebo rezervačného systému pre to ktoré motorové vozidlo ku koncu kalendárneho mesiaca v ktorom bola výpoveď doručená dodávateľovi. Pre vylúčenie pochybností zmluvné strany uvádzajú, že v prípade vypovedania služby pre to ktoré vozidlo nie je povinnosťou objednávateľa dať k monitorovaniu alebo k rezervácii iné vozidlo. Výpoveď musí mať písomnú formu.
4. Pri odstúpení od tejto ZOD, resp. pri ukončení platnosti tejto ZOD nebudú zmluvné strany povinné vrátiť plnenia poskytnuté im pred odstúpením od ZOD druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto ZOD druhej zmluvnej strane.
5. Ukončením platnosti tejto ZOD zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád a podobne.

**XII.**

**Záverečné ustanovenia**

1. Táto Zmluva sa uzatvára **na dobu určitú – 48 mesiacov** odo dňa nadobudnutia účinnosti.
2. Neoddeliteľnou súčasťou tejto Zmluvy je:

Príloha č. 1. Opis predmetu zákazky (vrátane technických parametrov a špecifikácie)

Príloha č. 2. Cenová ponuka,

Príloha č. 3. Zoznam vozidiel,

Príloha č. 4. Podmienky na technickú montáž,

Prílohe č. 5. Všeobecné obchodné podmienky /ďalej „VOP“/ platné ku dňu uzatvorenia Zmluvy. Všetky prílohy uvedené v tomto bode zmluvy sú neoddeliteľnou súčasťou tejto zmluvy. V prípade odlišností alebo rozporov medzi samotným textom zmluvy a VOP je rozhodujúce dojednanie, ktoré je obsahom samotného textu Zmluvy.

1. Túto Zmluvu je možné meniť a dopĺňať výlučne formou vzostupne číslovaných písomných dodatkov, podpísaných oboma zmluvnými stranami.
2. Práva a povinnosti zmluvných strán touto Zmluvou a VOP výslovne neupravené sa riadia ustanoveniami § 536 a násl. zák. č 513/1991 Zb. Obchodný zákonník v platnom znení a ostatnými všeobecne záväznými právnych predpismi platnými na území Slovenskej republiky. Zmluvné strany sa dohodli, že táto zmluva sa bude spravovať právnym poriadkom Slovenskej republiky, bez aplikácie prípadných odkazov na iné právne poriadky a že spory vzniknuté v súvislosti s touto zmluvou budú oprávnené riešiť súdy Slovenskej republiky.
3. Objednávateľ súhlasí so spracovaním osobných údajov v zmysle Zákona NRSR č. 18/2018 Z. z. o ochrane osobných údajov v platnom znení v informačných systémoch Zhotoviteľa a s ich použitím aj na marketingové účely zhotoviteľa.
4. Ak sa niektoré ustanovenie tejto Zmluvy bez výslovnej vôle oboch zmluvných strán stane neplatným alebo neúčinným alebo nevykonateľným nemá to vplyv na platnosť, účinnosť a vykonateľnosť ostatných zmluvných dojednaní. Zmluvné strany sú povinné také ustanovenie nahradiť novým dojednaním, ktoré bude zodpovedať čo najviac hospodárskemu a právnemu účelu sledovanému uzatvorením tejto Zmluvy.
5. Dodávateľ je oprávnený postúpiť práva a pohľadávky vzniknuté mu z tejto ZOD voči objednávateľovi len na základe predchádzajúceho písomného súhlasu objednávateľa.
6. Obidve zmluvné strany potvrdzujú autentickosť tejto zmluvy svojím podpisom. Zároveň obe zmluvné strany vyhlasujú, že si túto zmluvu prečítali, že táto zmluva je prejavom ich slobodnej vôle a nebola dojednaná v tiesni ani za inak jednostranne nevýhodných podmienok.
7. Zmluvné strany výslovne súhlasia so zverejnením ZOD v jej plnom rozsahu vrátane príloh a dodatkov v súlade s legislatívnymi podmienkami platnými pre Objednávateľa. Zmluva sa stáva účinnou dňom nasledujúcim po dni jej zverejnenia.
8. Táto zmluva je vyhotovená v štyroch rovnopisoch, pričom každá zo zmluvných strán obdrží dve vyhotovenia.

V ........................., dňa: ....................

**Objednávateľ: Dodávateľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

....

riaditeľ/konateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing,. Miroslav Škvarek, MPH

riaditeľ

­­